b'\n_START_ARTICLE_\nSh\xc5\x8dnen Jump Mingguan\n_START_SECTION_\nSejarah\n_START_PARAGRAPH_\nWeekly Jump diterbitkan khas untuk remaja lelaki ("Sh\xc5\x8dnen" adalah perkataan yang berasal daripada kanji yang bermaksud "sedikit" dan "tahun", dan merupakan perkataan bahasa Jepun untuk "remaja lelaki"). Manganya dipenuhi aksi dan pengembaraan, seringkali mempamerkan protagonis iaitu seorang lelaki muda dengan ciri-ciri istimewa dan/atau kebolehan yang menakjubkan._NEWLINE_Weekly Jump dilancarkan Shueisha pada tahun 1968 untuk bersaing dengan majalah Shonen Magazine yang terkenal pada waktu itu. Dalam era 1990-an, Weekly Jump mempunyai cetakan melebihi enam juta. Dalam tahun-tahun yang lepas, jumlahnya adalah lebih kurang 3 juta. Judul-judul manga Weekly Jump juga telah diterjemahkan dan dikeluarkan di negara-negara di mana majalah ini tidak diterbitkan, contohnya seperti Korea Selatan, Hong Kong, Taiwan dan Thailand._NEWLINE_Terdapat juga beberapa permainan video berdasarkan majalah dan siri-siri yang diterbitkannya. Terdapat dua permainan Famicom Jump (Famicom Jump: Hero Retsuden dan Famicom Jump II: The Strongest Seven) bagi ulang tahunnya, di platfom Famicom, dan baru-baru ini juga di Jump Superstars dan Jump Ultimate Stars di Nintendo DS_NEWLINE_Juga diterbitkan di Jepun adalah Akamaru Jump, sejenis isu istimewa yang mempamerkan satu keluaran manga semasa musim cuti di Jepun. Beberapa mangaka semasa dan sebelum telah memulakan kerjaya mereka dalam isu-isu ini, paling menonjol adalah seperti Hideaki Sorachi (Gintama), Akira Amano (Reborn!) dan Masashi Kishimoto (Naruto).\n_START_SECTION_\nShonen Jump Antarabangsa\n_START_PARAGRAPH_\nMajalah-majalah berikut diterbitkan secara bulanan, berlainan dengan edisi Jepun yang diterbitkan secara mingguan.\n_START_SECTION_\nBANZAI!\n_START_PARAGRAPH_\nShonen Jump diterbitkan di Jerman sebagai satu majalah kompilasi BANZAI! oleh Carlsen Comics dari November 2001 sehingga Disember 2005. BANZAI! mempamerkan judul-judul seperti Hikaru no Go, Hakuchi One, Naruto, I"s, Hunter x Hunter, dan Shaman King. Judul-judul lain seperti Yu-Gi-Oh!, Halloweens, Dr. Slump, One Piece, Neko Majin, Sand Land, Neko Majin Z, DNA\xc2\xb2 dan sebuah manga yang berasal daripada Jerman berjudul Crewman3 juga diisukan bersama-sama. BANZAI! juga menerbitkan dua siri manga Jerman yang asli, salah satu daripadanya bertujuan untuk mengajar para pembaca bahasa Jepun, berserta sebuah bahagian istimewa untuk berita-berita tentang Anime dan Manga. Majalah ini berhenti dalam bulan Disember tahun 2005 selepas 50 isu disebabkan lesen mereka tidak diperbaharui Shueisha. Banyak juga siri-siri manganya dicetak sebagai buku-buku tersendiri dalam siri-siri seperti Best of BANZAI! dan BANZAI! pr\xc3\xa4sentiert (BANZAI! mempersembahkan) oleh Carlsen Comics._NEWLINE_http://www.banzai-online.de/ - Tapak Rasmi\n_START_SECTION_\nShonen Jump Edisi Sweden\n_START_PARAGRAPH_\nShonen Jump edisi Sweden mempamerkan beberapa siri seperti Yu-Gi-Oh!, Naruto, Shaman King, and Rurouni Kenshin, dan dalam tahun 2007 siri manga Bleach juga disertakan. Majalah mereka juga mengajar para pembaca kaedah-kaedah melukis manga.\n_START_SECTION_\nShonen Jump Edisi Norway\n_START_PARAGRAPH_\nShonen Jump edisi Norway diterbitkan oleh Schibsted Forlagene. Isu pertamanya muncul pada bulan Mac 2005 dengan siri-siri yang sama dengan Shone Jump edisi Sweden dan diterjemahkan daripada bahasa Swedish. Mereka mula-mula mengeluarkan SandLand, kemudian digantikan dengan Rurouni Kenshin, Naruto, Yu-Gi-Oh dan Shaman King. Shonen Jump yang terakhir diterbitkan adalah pada 26 Februari 2007. Ini disebabkan kekurangan mata pendapatan. Mereka akan mengeluarkan Naruto dan Shaman King dalam bentuk tankoban.\n_START_SECTION_\nSiri-siri Jump lain yang terkenal\n_START_PARAGRAPH_\nMajalah di Jepun telah menghasilkan beberapa judul manga yang paling popular. Mahupun shonen ialah sebuah genre yang, secara umumnya, ditakrifkan untuk pembaca lelaki muda-mudi, siri-siri yang diterbitkan direka khas untuk mencapai demografi mereka. Namun begitu, siri-siri yang muncul dalam majalah ini telah menjadi bahan bacaan setiap lapisan masyarakat, daripada kanak-kanak sehinggalah pembaca-pembaca dewasa dan telah menyentuh setiap genre yang boleh disebut. Bermula daripada aksi penuh debaran dan dunia romantis hinggalah ke genre kesukanan penuh drama, genre-genre ngeri, drama psikologi, komedi, juga siri-siri cinta. Akan tetapi, dikalangan beratus-ratus siri yang diterbitkan Shonen Jump, beberapa telah dicabar peredaran masa di kedua-dua era mereka dan era hari ini. Siri-siri yang paling popular selalunya menjadi siri animasi televisyen yang menggambarkan idea-idea shonen yang serupa di Jepun dan di seluruh dunia.'